திரிபுரா இராச்சியம்

திரிபுரா இராச்சியம் (Tripura State, also known as Hill Tipperah),Princely States of India வடகிழக்கு இந்தியாவில், 1684-இல் மாணிக்கிய அரச மரபால் நிறுவப்பட்ட சுதந்திர திரிபுரா இராச்சியம் ஆகும். திரிபுரா இராச்சியத்தின் தலைநகரம் அகர்தலா ஆகும். அகர்தலாவில் இதன் தலைமை அலுவலகம் உஜ்ஜயந்தா அரண்மனையில் செயல்பட்டது.Tripura – Brief History தற்போது இந்த இராச்சியம் வடகிழக்கு இந்தியாவில் திரிபுரா மாநிலமாக உள்ளது.

வரலாறு
1684 முதல் வடகிழக்கு இந்தியாவில் மாணிக்கிய அரச மரபு மன்னர்களால் சுதந்திரமாக நிர்வகிக்கப்பட்டு வந்தது திரிபுரா இராச்சியம். திரிபுரா இராச்சியம் கி.பி. 14 மற்றும் 15-ஆம் நூற்றாண்டு காலகட்டத்தில் கிழக்கே வங்காளத்தின் முழுப்பகுதியையும், வடக்கிலும் மேற்கிலும் பிரம்மபுத்திரா நதிக்கரை வரையிலும், தெற்கே வங்காள விரிகுடா மற்றும் கிழக்கில் பர்மாவையும் எல்லைகளாகக் கொண்டு இருந்தது.

1809 முதல் பிரித்தானிய கிழக்கிந்திய நிறுவனம் ஏற்படுத்திய துணைப்படைத் திட்டப்படி, பிரித்தானியக் கம்பெனி ஆட்சியின் கீழ் சுதேச சமஸ்தானமாக மாறியது. 

1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி 1949-இல் திரிபுரா இராச்சியம், இந்தியாவுடன் இணைக்கப்பட்டு, அசாம் மாகாணத்தின் ஒரு பகுதியாக இணைக்கப்பட்டது.  1963 சூலை 1 அன்று திரிபுரா, ஒன்றிய ஆட்சிப்பகுதியானது. 1972-இல் திரிபுரா தனி மாநிலமாக நிறுவப்பட்டது.

மக்கள்தொகை பரம்பல்
1941-இல் திரிபுரா இராச்சியம் 10,660 சதுர மைல் பரப்பளவும், 1463 கிராமங்களும், 5,13,000 மக்கள்தொகையும் கொண்டிருந்தது. இந்த இராச்சிய மக்கள் வங்காள மொழி மற்றும் காக்பரோக் மொழிகளை பேசினர்.

ஆட்சியாளர்கள்
 இரண்டாம் இரத்தின மாணிக்கியா - 1684 – 1712 
மகேந்திர மாணிக்கியா -  1712 – 1714 
இரண்டாம் தர்ம மாணிக்கியா - 1714 – 1732 (முதல் முறை)
ஜெகத் மாணிக்கியா - 1732 – 1733 
மூன்றாம் முகுந்த மாணிக்கியா -  1733 – 1737 
 இரண்டாம் ஜெய் மாணிக்கியா -  (முதல் முறை) 1737 – 1739 
 இந்திரஸ்சிய மாணிக்கியா - 1739 – 1743                 
 மூன்றாம் விஜய மாணிக்கியா - 1743 – 1760  
 கிருஷ்ண மாணிக்கியா - 1760 – 1761 
 பலராம் மாணிக்கியா - 1761 – 1767  
 கிருஷ்ன மாணிக்கியா (இரண்டாம் முறை) - 1767 –1783 
 இரண்டாம் இராஜதார மாணிக்கியா - 1783 – 1804 
  இராமகங்கா மாணிக்கியா - 1804 – 1809 
 துர்கா மாணிக்கியா -  1809 –   1813 
 இராமகங்கா மாணிக்கியா (இரண்டாம் முறை) - 1813 – 1826 
 காசிசந்திர மாணிக்கியா - 1826 –  1830 
 கிருஷ்ண கிசோர் மாணிக்கியா -  1830 –  1849 
 ஈசான சந்திர மாணிக்கியா -   1849 – 1862 
 வீரச்சந்திர மாணிக்கியா - 1862 –1896 
 இராதே கிசோர் மாணிக்கியா - 1896 –  1909 
 வீரேந்திர கிசோர் மாணிக்கியா - 1909 –  1923 
 வீரவிக்கிரம் கிசோர் தேவ வர்மன் - 1923 – 1947
 கீர்த்தி விக்கிரம் கிசோர் தேவ வர்மன் - 1947 – 15 அக்டோபர் 1949

இதனையும் காண்க
 திரிபுராவின் வரலாறு
 மணிப்பூர் இராச்சியம்
 இந்திய மன்னராட்சி அரசுகளின் பட்டியல்
 சுதேச சமஸ்தானங்களின் இணைப்பு ஒப்பந்தம்
 இந்தியாவின் அரசியல் ஒருங்கிணைப்பு

மேற்கோள்கள்

வெளி இணைப்புகள்

Kings & Royal Families of Tripura 
Manipuri Queens in the Royal House of Tripura – A Historical Study 
Tripura ruling dynasty 

 Category:திரிபுரா 
Category:வங்காளம்
பகுப்பு:பிரித்தானிய இந்தியா
பகுப்பு:முன்னாள் முடியாட்சிகள்
பகுப்பு:இந்தியாவின் மன்னராட்சிகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்